यस हिसाबले आमिर भारत भित्रकै कमाइमा एक सय, दुई सय र तीन सय करोडको व्यापारको कीर्तिमान आफ्नो नाममा लेखाउन सफल भएका छन् । चलिचित्र समिक्षक कोमल नाथले आमिरले एक देखि तीन सय करोडसम्मको कीर्तिमान बनाएको खबर ट्वीटरमा पोष्ट गरेका छन् । गएको डिसेम्बर १९ मा रिलिज भएको पिके विभिन्न विवादमा पनि मुसिएको थियो । हिन्दु धार्मिक संघठनले पिकेले आफ्नो धर्मको भावनामाथि ठेस पुर्‍याएको भन्दै विरोध गरेका थिए ।
